Lukoil

Η Lukoil (ρωσικά: ЛУКОЙЛ) είναι μία από τις μεγαλύτερες πετρελαϊκές εταιρείες της Ρωσίας. Είναι επίσης ένας από τους μεγαλύτερους παραγωγούς πετρελαίου. Το 2012, η εταιρεία παρήγαγε 89.856.000 τόνους πετρελαίου (1.813.000 βαρέλια) ανά ημέρα.

Με έδρα στη Μόσχα, η Lukoil είναι μία από τις μεγαλύτερες δημόσιες επιχειρήσεις (έπειτα από την ExxonMobil) όσον αφορά τα αποδεδειγμένα αποθέματα πετρελαίου και φυσικού αερίου. Το 2008, η εταιρεία είχε 19.300 εκατομμύρια βαρέλια ισοδυνάμου πετρελαίου σύμφωνα με τα πρότυπα της SPE. Αυτό ανέρχεται σε περίπου 1,3% των παγκόσμιων αποθεμάτων πετρελαίου. Η εταιρεία έχει δραστηριότητες σε περισσότερες από 40 χώρες σε όλο τον κόσμο.

 Ιστορία 
Η Lukoil ιδρύθηκε το 1991, όταν τρεις κρατικές εταιρείες της δυτικής Σιβηρίας στον αυτόνομο θύλακα Χαντίας - Μανσίας, «Лангепаснефтегаз» (Langepasneftegaz), «Урайнефтегаз» (Urayneftegaz) και «Когалымнефтегаз» (Kogalymneftegaz) συγχωνεύθηκαν. Τα αρχικά των τριών εταιρειών διατηρήθηκαν στην επωνυμία Lukoil.

Κεντρικό πρόσωπο στην ίδρυση της εταιρείας ήταν ο Σοβιετικός υφυπουργός παραγωγής πετρελαίου Βαγκίτ Αλεκπέροφ. Πίστευε ότι ο μόνος τρόπος με τον οποίο οι Ρώσοι θα μπορούσαν να ανταγωνιστούν τις δυτικές επιχειρήσεις ήταν να αντιγράψουν το επιχειρηματικό τους μοντέλο. Αυτό σήμαινε κάθετη ενσωμάτωση των τριών κλάδων της εξόρυξης, διύλισης και διανομής, που θα ήταν αυστηρώς διακριτοί από το παλιό σοβιετικό σύστημα. Είναι ένας από τους μεγαλύτερους φορολογούμενους της Ρωσικής Ομοσπονδίας, καθώς και το ποσό των φόρων που καταβλήθηκαν το 2010 ήταν 30,2 δις σε δολάρια ΗΠΑ.

Η Lukoil έγινε η πρώτη εταιρεία που άρχισε να προσφέρει μετοχές για το νέο Ρωσικό Σύστημα Διαπραγμάτευσης (The Russian Trading System RTS, Фондовая биржа РТС), το 1994. Η εταιρεία συμφώνησε να αγοράσει τη ρωσική μονάδα Hess Corporation για 2.050.000.000 δολάρια, τον Απρίλιο του 2013.

 Διακριτικό σήμα 
Το λογότυπο της μάρκας LUKoil έχει εξελιχθεί με το πέρασμα του χρόνου. Το πρώτο εμπορικό σήμα παρουσιάστηκε το 1991. Το πρώτο εταιρικό σήμα, σε συνδυασμό με ένα δευτερεύον σήμα του οποίου το «O» πήρε τη μορφή σταγόνας, δημιουργήθηκε το 1995. Το 2001 άρχησε η χρήση του εταιρικού συνθήματος ALWAYS MOVING FORWARD!. Επίσης, το 2008 έγιναν ορισμένες αλλαγές στον τρόπο χρήσης των λογότυπων της εταιρείας.History of the Brand LUKoil

 Έρευνα και παραγωγή 
Lukoil πραγματοποιεί έρευνα και παραγωγή πετρελαίου και φυσικού αερίου στη Ρωσία και από το 2008 σε άλλες τριάντα χώρες, μεταξύ άλλων οποίων Αζερμπαϊτζάν, Βέλγιο, Βουλγαρία, Κολομβία, Αίγυπτος, Καζακστάν, Ιράν, Ιράκ, Ρουμανία, Σαουδική Αραβία, Ουζμπεκιστάν και Βενεζουέλα.

 Αποδεδειγμένα αποθέματα 
Από τον Ιανουάριο του 2009, η εταιρεία είχε αποδεδειγμένα αποθέματα που έφταναν τα 14,5 δισεκατομμύρια βαρέλια (2,31 × 109 m3) πετρελαίου και 29.300 δισεκατομμύρια κυβικά πόδια (830 km3) φυσικού αερίου, σύμφωνα με τις προδιαγραφές της PRMS (που ονομαζόταν παλαιότερα SPE).

 Μη πετρελαϊκή περιουσία 
Το 2003, η Lukoil αποδέσμευσε 3 δισεκατομμύρια δολάρια μη πετρελαϊκών ή μη βασικών περιουσιακών στοιχείων για να δημιουργήσει τον όμιλο IFD Kapital.

 Κοινές υπηρεσίες 
Η Lukoil δημιούργησε το Σεπτέμβριο του 2012 κοινό κέντρο εξυπηρέτησης στην Τσεχία για την παροχή λογιστικών υπηρεσιών προς τις θυγατρικές της στο εξωτερικό. Το κοινόχρηστο κέντρο εξυπηρέτησης στο τέλος του 2014 παρείχε υπηρεσίες προς τις θυγατρικές της Lukoil στο Βέλγιο, την Πολωνία και τη Βουλγαρία.Výpis z obchodního rejstříku or.justice.cz

 Εικόνες 

 Παραπομπές 

 Εξωτερικοί σύνδεσμοι 



Κατηγορία:Επιχειρήσεις της Ρωσίας
Κατηγορία:Ρωσικά εμπορικά σήματα